Αθήνα, 12 Νοεμβρίου 2018

**Θέμα: Πρόσκληση συμμετοχής στο καταληκτικό συνέδριο του διακρατικού προγράμματος ESTEEM**

Αγαπητοί συνεργάτες,

Το Κέντρο Ανάπτυξης Εκπαιδευτικής Πολιτικής (ΚΑΝΕΠ) της ΓΣΕΕ, σας προσκαλεί στο Καταληκτικό Συνέδριο του διακρατικού έργου “ESTEEM – Enhancing Social sciences graduates Transversal Entrepreneurial and EΜployment skills” (Ενίσχυση των Οριζόντιων Επιχειρηματικών και Εργασιακών δεξιοτήτων των αποφοίτων Κοινωνικών Επιστημών)που θα πραγματοποιηθεί την Πέμπτη 29 Νοεμβρίου 2018 και ώρα 10:00 π.μ. στο ξενοδοχείο ΤΙΤΑΝΙΑ (Πανεπιστημίου 52, Αθήνα).

Όπως γνωρίζετε το ESTEEM αποτελεί ένα ολιστικό όσο και ευέλικτο πρόγραμμα κατάρτισης που απευθύνθηκε σε αποφοίτους Κοινωνικών Επιστημών σε Ελλάδα, Ισπανία και Ιταλία αποσκοπώντας στην ανάπτυξη των εγκάρσιων και επιχειρηματικών τους δεξιοτήτων (δεξιότητες σταδιοδρομίας) και κατ’ επέκταση στην ενδυνάμωση της ανταγωνιστικότητάς τους στην αγορά εργασίας, συνδυάζοντας την ηλεκτρονική μάθηση (e-learning), τα βιωματικά εργαστήρια (experiential workshops) και τη μάθηση στην εργασία (work-based learning) με την πραγματοποίηση απομακρυσμένης πρακτικής άσκησης με παράλληλη συμβουλευτική καθοδήγηση (remote internship/mentorship).

Στο πλαίσιο του Συνεδρίου θα διεξαχθεί συζήτηση σχετικά με τις «Οριζόντιες Δεξιότητες στον Εργασιακό Χώρο». Θα μας τιμούσε ιδιαίτερα η συμμετοχή σας στη συζήτηση αυτή με την παρουσίαση μιας σύντομης σχετικής εισήγησης.

Παρακαλούμε θερμά όπως επιβεβαιώσετε την συμμετοχή σας στην παραπάνω συζήτηση στο a.ventouri@kanep-gsee.gr)

Με φιλικούς χαιρετισμούς,

Μανώλης Κουτούζης

Επιστημονικός Υπεύθυνος του Προγράμματος

\* Για περισσότερες πληροφορίες σχετικά με το ESTEEM μπορείτε να επισκεφθείτε την ιστοσελίδα: <http://esteem4skills.eu/>.